Napirend előtt: 2. szám

**E L Ő T E R J E S Z T É S**

***a Képviselő-testület 2015. május 28-ai rendes ülésére***

**Tárgy:** Beszámoló a Képviselő-testület lejárt határidejű határozatainak végrehajtásáról

Készítette: …………………………….

Molnárné dr. Szabados Judit

Jegyzői jogi referens

Egyeztetve: …………………………….

Dankó Virág

Alpolgármester

Látta: …………………………………

dr. Szalai Tibor

Jegyző

A napirend zárt ülésen történő

tárgyalást nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

Budapest Főváros II. ker. Önkormányzat  
326/2013.(X.29.) képviselő-testületi határozata

A Képviselő-testület

úgy dönt, hogy 204/2013.(VI.25.) határozatát az alábbi két pontban módosítja:

- A Belügyminisztérium Országos Katasztrófavédelmi Főigazgatósága kötelezettséget vállal arra, hogy a lakás bérlőjéül csak a BM Országos Katasztrófavédelmi Főigazgatósággal, és az ellátási körébe tartozó szervekkel munkaviszonyban álló személyt jelölhet ki.

- A bérlő a BM Országos Katasztrófavédelmi Főigazgatósággal, vagy az ellátási körébe tartozó szervekkel fennálló munkaviszonya megszűnése esetében köteles a bérleményt 15 napon belül elhagyni, a Belügyminisztérium Országos Katasztrófavédelmi Főigazgatósága a jogcím nélküli lakáshasználót a bérleti szerződés megszűnését követően felszólítja a lakás kiürítésére, valamint a rendeltetésszerű használatra alkalmas állapotban történő átadásra a Bérbeadó felé, elhelyezéséről sem a Belügyminisztérium Országos Katasztrófavédelmi Főigazgatósága, sem az Önkormányzat nem köteles gondoskodni.

A Képviselő-testület továbbá úgy dönt, hogy a 204/2013.(VI.25.) határozatának egyéb rendelkezéseit hatályban tartja.

**Felelős:** Polgármester

**Határidő**: 2014. február 28.

(17 képviselő van jelen, 17 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Iroda

vezetője

**Végrehajtás:** A képviselő-testületi döntésről történt tájékoztatást követően a BM Országos Katasztrófavédelmi Főigazgatóság válaszlevelében azt a tájékoztatást adta, hogy a módosított határozat feltételei továbbra sem elfogadhatóak számukra, mivel igényt tartanak a határozatlan idejű bérlőkijelölési jogra, ezért ennek érvényesítése érdekében jogi lépéseket fognak tenni. Tekintettel arra, hogy ezt követően semmilyen megkeresés nem érkezett az Országos Katasztrófavédelmi Főigazgatóság részéről, a Vagyonhasznosítási és Ingatlan-nyilvántartási Iroda 2014. október 7-én kelt levelében felvette a kapcsolatot a lakás használójával, Vincze Gabriellával, hogy szíveskedjen tájékoztatni Irodánkat, ha a bérlőkijelölésre vonatkozóan bármilyen információhoz jut a munkáltatójától. A bérlőkijelölés ügyében sem a használótól, sem az Országos Katasztrófavédelmi Főigazgatóságtól nem érkezett tájékoztatás, vagy észrevétel. A Képviselő-testület a határozat végrehajtási határidejét az 52/2014.(III.13.) határozatával meghosszabbította, azonban a felek között megegyezésre nem került sor. Az ügyben további egyeztetés és annak függvényében újabb képviselő-testületi előterjesztés szükséges.

Kérjük a végrehajtási határidő meghosszabbítását 2015. december 31. napjáig.

**Budapest Főváros II. ker. Önkormányzat****418/2014.(XII.18.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat a bérleti szerződés megkötésétől **2019. december 31.** **napjáig** tartó határozott időre bérbe adja a 14489 hrsz. alatt nyilvántartásba vett, természetben a Budapest II. kerület Frankel L. út 46. fszt. 17. szám alatt található egy szobás, komfortos, 29 m2 alapterületű lakást Ilia István részére.

A bérlő az Önkormányzat tulajdonában álló lakások béréről szóló 51/1995.(XII.18.) önkormányzati rendelet 3/B. § (1) bekezdése alapján költségelvű bérleti díj fizetésére jogosult.

A bérlő a 34/2004.(X.13.) önkormányzati rendelet 26/A. § (1) bekezdése értelmében a lakásbérleti szerződés megkötésekor három havi bérleti díjnak megfelelő óvadék megfizetésére köteles.

Amennyiben Ilia István a bérleti szerződést jelen határozatról szóló értesítés kézhezvételétől számított 60 napon belül nem köti meg, a határozat hatályát veszti, abból sem jogok, sem kötelezettségek nem keletkeznek, és az Önkormányzat peres eljárást kezdeményez vele szemben a lakás kiürítése és az esetlegesen fennálló használati díjhátralék és járulékai megfizetése iránt.

**Felelős:** Polgármester

**Határidő:** 2015. április 30.

(21 képviselő van jelen, 21 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Iroda

vezetője

**Végrehajtás:** A Vagyonhasznosítási és Ingatlan-nyilvántartási Iroda 2015. január 9. napján kelt levelében tájékoztatta a kérelmezőt a képviselő-testületi döntésről. Ilia István 2015. január 26. napján megfizette a három havi bérleti díjnak megfelelő óvadék összegét, mely alapján a felek 2015. január 30. napján megkötötték a lakásbérleti szerződést.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
27/2015.(II.12.) képviselő-testületi határozata**

A Képviselő-testület

úgy dönt, hogy a kbo-Isar-Amper-Klinikum gemeinnützige GmbH IT der Kliniken des Bezirks Oberbayern – Verbundrechenzetrum – Infrastruktur und Systeme (Ringstr. 55. 85540 Haar) által felajánlott – a felajánlásban megjelölt feltételekkel – hozzávetőleg 300 db monitor térítésmentes elfogadására vonatkozó szándékát kinyilvánítja és felkéri a Polgármestert, hogy a felajánlás elfogadásának előkészítésével kapcsolatos intézkedéseket tegye meg.

**Felelős:** Polgármester

**Határidő:** azonnal

(20 képviselő van jelen, 20 igen, egyhangú)

**A határozat végrehajtását végzi**: Szociális és Gyermekvédelmi Iroda vezetője

**Végrehajtás:** Az adomány elfogadásáról szóló nyilatkozat a felajánló részére megküldésre került 2015. február 12. napján. A felajánlás elfogadásának előkészítésével kapcsolatos intézkedések megtétele megtörtént.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
65/2015.(III.26.) képviselő-testületi határozata**

A Képviselő-testület

úgy dönt, hogy az általa fenntartott szociális és gyermekjóléti intézményeiben a szolgáltatások intézményi térítési díjának felső értékét 2015. április 1. napjától az alábbiak szerint állapítja meg:

|  |  |  |  |
| --- | --- | --- | --- |
| **Ellátási forma** | **Típus** | **Önköltség (Ft)** | **Intézményi**  **térítési díj (Ft)** |
| Szociális étkeztetés  (1 nap) | Ebéd szállítás nélkül | 1 225 | 1 000 |
| Ebéd szállítással | 1 394 | 1 165 |
| Szállítás | 169 | 165 |
| Házi segítségnyújtás (1 óra) |  | 5 819 | 5 745 |
| Időskorúak nappali intézményi ellátása (1 nap) | Nappali ellátás étkezés nélkül | 1 951 | 1 515 |
| Nappali ellátás étkezéssel | 3 176 | 2 520 |
| Fogyatékos személyek nappali intézményi ellátása (1 nap) | Nappali ellátás étkezés nélkül | 9 395 | 7 405 |
| Nappali ellátás étkezéssel | 10 060 | 8 070 |
| Jelzőrendszeres házi segítség-nyújtás (1 nap) |  | 245 | 180 |
| Átmeneti elhelyezést nyújtó ellátás | 1 napra | 9 930 | 4 785 |
| 1 hónapra | 297 900 | 143 550 |
| Gyógytorna, masszázs (1 óra) |  | 1 549 | 1 545 |
| Házi gyermekfelügyelet (1 óra) |  | 1 054 | 1 050 |

**Felelős:** Polgármester

**Határidő:** 2015. április 30.

(19 képviselő van jelen, 18 igen, 1 tartózkodás)

**A határozat végrehajtását végzi**: Szociális és Gyermekvédelmi Iroda vezetője

**Végrehajtás**: Az intézményi térítési díjról szóló tájékoztató közzététele megtörtént 2015. április 3. napján.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
68/2015.(III.26.) képviselő-testületi határozata**

A Képviselő-testület

úgy dönt, hogy a Gyógyítópont Orvosi és Természetgyógyászati Korlátolt Felelősségű Társaság képviselőjével, dr. Eőry Anita Bernadette felnőtteket ellátó háziorvossal a mellékletben szereplő Egészségügyi feladat-ellátási szerződés módosítását megköti.

A Képviselő-testület felkéri a polgármestert a szükséges intézkedések megtételére.

**Felelős**: Polgármester

**Határidő**: 2015. április 30.

(19 képviselő van jelen, 19 igen, egyhangú)

**A határozat végrehajtását végzi**: Alapellátásért felelős koordinátor

**Végrehajtás:** Dr. Eőry Anita Bernadette az Egészségügyi feladat-ellátási szerződés módosítását 2015. április 14. napján aláírta.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
72/2015.(III.26.) képviselő-testületi határozata**

A Képviselő-testület

**Dr. Józsa Ferenc Márton** (Szül.: Józsa Ferenc Márton, Budapest, 1942. október 06., an.:Amberg Ilona) **1026 Budapest, Balogh Á. utca 27. s**zám alatti lakosnak közgyógyellátásra való jogosultság megállapítása iránti kérelmét elutasító, - 2015. február 11. napján kelt, IX-1060-1/2015 ügyiratszámú - átruházott hatáskörben hozott határozattal szemben benyújtott fellebbezéséről a mellékelt határozat szerint dönt.

**Felelős:** Polgármester

**Határidő**: 2015. április 15.

(19 képviselő van jelen, 19 igen, egyhangú)

**A határozat végrehajtását végzi**: Szociális és Gyermekvédelmi Iroda vezetője

**Végrehajtás**: Az ügyfél részére a döntésről szóló határozat kiküldésre került 2015. április 14. napján.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat  
90/2015.(IV.28.) képviselő-testületi határozata

A Képviselő-testület,

úgy dönt, hogy a Budapest Főváros II. Kerületi Önkormányzat Egészségügyi Szolgálata Alapító Okiratának módosítását a jelen határozat melléklete szerinti tartalommal elfogadja.

**Felelős:** Polgármester

**Határidő:** azonnal

(19 képviselő van jelen, 19 igen, egyhangú)

**Budapest Főváros II. ker. Önkormányzat****91/2015.(IV.28.) képviselő-testületi határozata**

A Képviselő-testület,

úgy dönt, hogy a Budapest Főváros II. Kerületi Önkormányzat Egészségügyi Szolgálata Alapító Okiratát a jelen határozat melléklete szerinti tartalommal, egységes szerkezetben elfogadja.

**Felelős:** Polgármester

**Határidő:** azonnal

(19 képviselő van jelen, 19 igen, egyhangú)

**A 90-91. sz. határozatok végrehajtását végzi**: Polgármesteri referens

**Végrehajtás**: Az elfogadott módosítási javaslat alapján a Budapest Főváros II. Kerületi Önkormányzat Egészségügyi Szolgálata Alapító Okirata egységes szerkezetben 2015. április 28. napján aláírásra került, és 2015. május 4. napján a MÁK felé a postázása megtörtént.

Kérem a határozatok végrehajtásáról szóló beszámoló elfogadását.

**Budapest Főváros II. ker. Önkormányzat****114/2015.(IV.28.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat 100%-os tulajdonú társaságaként bejegyzett II. Kerületi Sport és Szabadidősport Nonprofit Korlátolt Felelősségű Társaság (székhely: 1024 Budapest, Mechwart liget 1.; adószám: 25149724-2-41) által a Magyar Vízilabda Szövetség felé benyújtandó pályázathoz szükséges – jelen határozat mellékletét képező – tulajdonosi hozzájáruló nyilatkozat aláírására felhatalmazza a Polgármestert.

**Felelős:** Polgármester

**Határidő:** azonnal

(19 képviselő van jelen, 18 igen, 1 tartózkodás)

**A határozat végrehajtását végzi**: Polgármesteri Kabinet vezetője

**Végrehajtás:** Az elfogadott testületi határozat alapján a határozat mellékletét képező tulajdonosi hozzájáruló nyilatkozatot 2015. április 28. napján Polgármester úr aláírta. A nyilatkozat 2015. április 29-én benyújtásra került a Vízilabda Szövetség részére a Látvány–csapatsportok TAO kedvezményével kapcsolatos pályázat részeként.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****116/2015.(IV.28.) képviselő-testületi határozata**

A Képviselő-testület

úgy dönt, hogy a HungaroControl Magyar Légiforgalmi Szolgálat Zártkörűen Működő Részvénytársaság Társadalmi Felelősségvállalási Program keretében meghirdetett pályázaton a II. Kerületi Kulturális Közhasznú Nonprofit Kft (II., Marczibányi tér 5/a.) és a Hidegkúti Családi Iránytű Egyesület (II., Kevélyhegyi u. 4.) bevonásával részt vesz.

**Felelős:** Polgármester

**Határidő:** 2015. április 30.

(19 képviselő van jelen, 19 igen, egyhangú)

**Budapest Főváros II. ker. Önkormányzat****117/2015.(IV.28.) képviselő-testületi határozata**

A Képviselő-testület

felhatalmazza a Polgármestert a HungaroControl Magyar Légiforgalmi Szolgálat Zártkörűen Működő Részvénytársaság Társadalmi Felelősségvállalási Program keretében meghirdetett pályázatok és – a határozat melléklete szerint tartalommal - az „Előzetes kötelezettségvállalás a támogatási összeg visszafizetésére” nyilatkozatok aláírására.

**Felelős:** Polgármester

**Határidő:** 2015. április 30.

(19 képviselő van jelen, 19 igen, egyhangú)

**A 116-117. sz. határozatok végrehajtását végzi**: Művelődési Iroda vezetője

**Végrehajtás:** A pályázatot határidőre megküldtük a HungaroControl Zrt.-hez. Az eredményhirdetésre 2015. júniusában kerül sor.

Kérem a határozatok végrehajtásáról szóló beszámoló elfogadását.

Budapest Főváros II. ker. Önkormányzat  
129/2015.(IV.28.) képviselő-testületi határozata

A Képviselő-testület

– a nemzeti köznevelésről szóló 2011. évi CXC. törvény 83.§ (4) bekezdés h.) pontja alapján - az Áldás Utcai Általános Iskola, a Máriaremete-Hidegkúti Ökumenikus Általános Iskola, a Járdányi Pál Zenei Alapfokú Művészeti Iskola és a Kodály Zoltán Ének-zenei Általános Iskola, Gimnázium és Zenei Alapfokú Művészeti Iskola vezetői pályázatával kapcsolatban - a benyújtott dokumentumok és a pályázók személyes meghallgatása alapján - az alábbi véleményt alakította ki:

„Az Áldás Utcai Általános Iskola vezetői teendőinek ellátására Kruchió Mária öt tanévre szóló megbízását támogatja.

A Máriaremete-Hidegkúti Ökumenikus Általános Iskola vezetői teendőinek ellátására Csere István öt tanévre szóló megbízását támogatja.

A Járdányi Pál Zenei Alapfokú Művészeti Iskola vezetői teendőinek ellátására Vimmer Erika öt tanévre szóló megbízását javasolja.

Kodály Zoltán Ének-zenei Általános Iskola, Gimnázium és Zenei Alapfokú Művészeti Iskola vezetői teendőinek ellátására Urné Őri Csilla öt tanévre szóló megbízását javasolja.”

Felkéri a Polgármestert, hogy a működtetői véleményt a Klebelsberg Intézményfenntartó Központhoz juttassa el.

**Felelős**: Polgármester

**Határidő:** 2015. május 6.

(19 képviselő van jelen, 19 igen, egyhangú)

**A határozat végrehajtását végzi**: Művelődési Iroda vezetője

**Végrehajtás**: A vezetői megbízásokról szóló működtetői véleményt a II. kerületi Tankerület Igazgatójának 2015. május 6. napján eljuttattuk.

Kérem a határozat végrehajtásáról szóló beszámoló elfogadását.

**Ha t á r o z a t i j a v a s l a t o k**

A Képviselő-testület

418/**2014.**; 27; 65; 68; 72; 90-91; 114; 116-117; 129/**2015.** határozatok végrehajtásáról szóló beszámolót elfogadja,

* 326/2013. (X.29.) határozat végrehajtási idejét 2015. december 31. napjáig meghosszabbítja.

**Felelős:** Polgármester

**Határidő:** azonnal

*(A határozat elfogadása egyszerű többségű szavazati arányt igényel.)*

Budapest, 2015. május 18.

**Dr. Láng Zsolt**

**Polgármester**